افغانستان جمهوررئیسی نینگ بیرینچی اورینباسری سترجنرال عبدالرشید دوستم بوگون توشدن کیین ترکیه جمهوریتی باش وزیری احمد داوود اوغلی بیلن اوچره شدی. اوشبو اوچره شو جریانیده افغانستان بیلن ترکیه آره سیده گی چقور دوست لیک علاقه لری باره سیده بحث ایتیلدی.خودی منه شو اوچره شو ترکیه جمهوریتی باش وزیرلیگی قصریده بولیب اوتدی. سترجنرال عبدالرشید دوستم, ترکیه جمهوریتی جمهوررئیسی رجب طیب اردوغان نینگ افغانستان گه قیلگن سفری جریانیده وعده بیرگن علی آباد کسل خانه سی نینگ قوریلیشی و قیز باله لر اوچون عالی بیلیم یورتی دن عبارت بولگن مولانا عالی بیلیم یورتی نینگ قوریلیشی بوییچه ترک تمانی نینگ اوز فعالیت لری نی جداللشتریشی نی طلب ایتدی. عینی دمده افغانستان جمهوررئیسی نینگ بیرینچی اورینباسری, ترکیه جمهوریتی نینگ جوزجان ولایتیده بیر پوهنتون قوریشی نی طلب ایترایکن, اوشبو عالی بیلیم یورتیده فاریاب, جوزجان و بلخ ولایتی کبی ولایت لر دن اوقوچی لرنینگ کیلیب اوقیش لری نینگ ممکن ایکن لیگی نی ایسله تیب اوتدی. بوندن تشقری سترجنرال عبدالرشید دوستم, جوزجان ولایتیده ترکیه جمهوریتی قونسل گرلیگی نینگ آچیلیشی نی طلب ایتدی. عینی دمده جمهوررئیسی نینگ بیرینچی اورینباسری, افغانستانده تینچ لیک و برقرار لیک نینگ تامین ایتیلیشی اوچون ترکیه-افغانستان-پاکستان اوچ تمانلمه رهبر لرنینگ ییغیلیشی نینگ دوام ایتیشی نینگ مهم ایکن لیگی نی معلوم قیلدی. ترکیه جمهوریتی باش وزیری احمد داوود اوغلی, افغانستان جمهوررئیسی نینگ بیرینچی اورینباسری سترجنرال عبدالرشید دوستم بیلن اوچره شگن لیگی اوچون جوده خرسند ایکن لیگی نی بیلدیررایکن, افغانستان تمانی نینگ خودی منه شو طلب لری خصوصیده کیره ک لیک قدم لرنینگ تشله نه دیگن لیگی نی معلوم قیلدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
